Tesla Model S er den sikreste elbil på vejene

Euro-NCAP har netop givet seks elbiler topkarakteren fem stjerner i deres sikkerhedstest. Blandt dem er den sikreste elbil, der nogen sinde er testet, nemlig Tesla Model S. Det er den nyeste udgave, der går sejrrigt gennem testen med den gennemsnitligt højeste karakter for en elbil nogen sinde.

Med en gennemsnitsscore på hele 92 point jorder den forbi deres egne Model Y og Model 3. Model Y har hidtil haft førstepladsen med 91. Model 3 overhales også af Hyundai Ioniq 6, der scorer 88 point.

De øvrige modeller, der er blevet testet af Euro-NCAP i denne omgang er: Nio ET7 (86,5), Toyota bZ4X (86,3), Subaru Solterra (86,3) og Nissan Ariya (85). Alle får som sagt fuldt hus i stjerner, nemlig fem styk.

Generelt ligger Tesla rigtig godt til, med tre modeller i top fire. En af årsagerne til at Tesla’erne ligger så højt, er modellernes sikkerhedssystemer. På Model S og Model Y får de eksempelvis 98 point. Det gør dem til bilerne med de absolut bedste sikkerhedssystemer.

Ser man udelukkende på forsædesikkerhed, er det også Tesla, man skal gå efter. Men her er det Model X, der er bedst (98 point).

Herunder kan du se, hvilken der er den sikreste elbil i de forskellige kategorier. Oversigten rummer samtlige elbiler som Euro-NCAP har testet hidtil.

[table id=13 /]
Tesla Model S er den sikreste elbil på vejene